Thread:User talk:Bellayet/What was wrong with অনুগ্রহপূর্বক?/reply

প্রথম দিকে "Please" কে "দয়া করে" অনুবাদ করা হতো, পরে বাক্যকে একটু সুন্দর করতে "অনুগ্রহ করে" ব্যবহার শুরু করা হয়। অনুগ্রহপূর্বক শব্দটিতে কোন সমস্যা নেই বা "অনুগ্রহ করে" শব্দগুচ্ছ বেশি সঠিক এমনটাও নয়, এ দুটোই সমার্থক। "অনুগ্রহ করে" ব্যবহার করার কারণ বাক্যের গুরু-গম্ভীর/বেশি ফরমাল টোন থেকে একটু হালকা/তুলনামূলক কম ফরমাল টোনে আনা, যাতে পাঠক বাক্যটি সহজভাবে নিতে পারে, তবে এমনটাও নয় যে অনুগ্রহপূর্বক কথাটি পাঠক বুঝবে না, অনুগ্রহপূর্বক বাদ দেওয়া হয়েছে শুধুমাত্র বাক্যকে একটু বেশি প্রাঞ্জল্য করার জন্য। অনেক স্থানে অনুগ্রহপূর্বক বাদ দেওয়া হয়েছে বাক্যগঠনে পরিবর্তনের কারণে। স্টান্ডার্ড ট্রান্সলেশনে অনেক কিছুই ব্যবহৃত হতে পারে, অনেক শুদ্ধ বাংলা শব্দের ব্যবহার থাকতে পারে, তবে ইন্টারফেস ট্রান্সলেশন কিছুটা এর থেকে আলাদা। স্টান্ডার্ড অনুবাদে বাক্যে যত বেশি জটিল শব্দ ব্যবহার করা যায় ততোই এ অনুবাদ উচ্চ মানের বলে বিবেচনা করা হয়, কিন্তু ইন্টারফেস অনুবাদে পাঠক কোন বাক্যকে সহজভাবে নিতে পারবে সে দিকটি বিবেচনায় উচিত। তাই ঠিক এ কারণে আমি চেষ্টা করি অনুবাদ বাক্যে তুলনামূলক কম জটিল শব্দ ব্যবহার করে বা জটিল শব্দকে ভেঙ্গে সহজ করে বাক্য গঠন করতে।